|  |
| --- |
| **«Հայաստանի Հանրապետության տարվա երիտասարդական մայրաքաղաք»**  **դրամաշնորհի մրցույթին ներկայացվող դրամաշնորհային ծրագրի (այսուհետ՝ Ծրագիր) կազմման տեխնիկական պայմաններ** |

### **ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐՎԱ ԵՐԻՏԱՍԱՐԴԱԿԱՆ ՄԱՅՐԱՔԱՂԱՔ» ՄՐՑՈՒՅԹԻ ՄԱՍԻՆ**

### «Հայաստանի Հանրապետության տարվա երիտասարդական մայրաքաղաք» մրցույթը (այսուհետ՝ Մրցույթ) իրականացվում է 2014 թվականից ի վեր։ Մրցույթի մասնակիցներն են ՀՀ քաղաքային համայնքները կամ քաղաքային համայնքների մեջ մտնող առանձին քաղաքները։

*Մրցույթի նպատակներն են՝*

1) աջակցել մարզային երիտասարդական կյանքի ակտիվացմանը, երիտասարդների կարողությունների բացահայտմանը և համակողմանի զարգացմանը, որպես Հայաստանի Հանրապետության ակտիվ և պատասխանատու քաղաքացիների ինքնադրսևորմանն ու կայացմանը.

2) խթանել տեղական ինքնակառավարման մարմինների (այսուհետ` ՏԻՄ) կողմից երիտասարդական քաղաքականության ոլորտում իրականացվող աշխատանքների և ծրագրերի ծավալների մեծացմանը.

3) նպաստել համայնքային երիտասարդական ենթակառուցվածքների ստեղծմանը և զարգացմանը (համայնքային երիտասարդական կենտրոններ/ միջավայրեր, քաղաքացիական հասարակության կառույցներ (այսուհետ` ՔՀԿ) և այլն).

4) նպաստել միջհամայնքային երիտասարդական կենտրոնների/միջավայրերի ցանցի ստեղծմանն ու համագործակցության զարգացմանը.

5) խրախուսել տեղական երիտասարդական աշխատանքի ձևավորմանն ու զարգացմանը, երիտասարդական նորարարական գաղափարների  կյանքի կոչմանը,

օժանդակել միջազգային համագործակցության հաստատմանն ու զարգացմանը։

Մրցույթը կազմակերպվում և անցկացվում է 2022թ. մարտի 23-ի ՀՀ ԿԳՄՍ նախարարի թիվ 459-Ա/2 հրամանով հաստատված «Հայաստանի Հանրապետության տարվա երիտասարդական մայրաքաղաք» մրցույթի իրականացման կանոնակարգով սահմանված պահանջներին համապատասխան։

**ԴՐԱՄԱՇՆՈՐՀԱՅԻՆ ԾՐԱԳՐԻ ԲՈՎԱՆԴԱԿՈՒԹՅՈՒՆԸ**

Հայաստանի Հանրապետության 2023 թվականի երիտասարդական մայրաքաղաք է հռչակվել Մեծամոր քաղաքը։ Ըստ այդմ, ԵՔ-ԴՄ-ԵՄ-01/23 ծածկագրով հայտարարված դրամաշնորհային մրցույթի նպատակն է ապահովել «Մեծամորը՝ Հայաստանի Հանրապետության 2023 թվականի երիտասարդական մայրաքաղաք» դրամաշնորհային ծրագրի և ծրագրով սահմանվող միջոցառումների կազմակերպումն ու անցկացումը Մեծամոր համայնքում։

Մասնակից կազմակերպության կողմից ներկայացվող դրամաշնորհային ծրագիրը պետք է համապատասխանի «Հայաստանի Հանրապետության տարվա երիտասարդական մայրաքաղաք» մրցույթի իրականացման կանոնակարգով սահմանված նպատակներին և, **իր կողմից առաջարկվող միջոցառումներից բացի, ներառի մի շարք պարտադիր միջոցառումներ՝ իրենց պարտադիր բաղադրիչներով։**

***ԴՐԱՄԱՇՆՈՐՀԱՅԻՆ ԾՐԱԳՐՈՒՄ ՆԵՐԱՌՎՈՂ ՊԱՐՏԱԴԻՐ ՄԻՋՈՑԱՌՈՒՄՆԵՐԸ և ԲԱՂԱԴՐԻՉՆԵՐԸ.***

**Միջոցառումներ**

*Դրամաշնորհային մրցույթին մասնակից կազմակերպությունը, ի լրումն իր կողմից առաջարկվող և դրամաշնորհային ծրագրով նախատեսվող միջոցառումների, պետք է ներառի նաև հետևյալ ՊԱՐՏԱԴԻՐ միջոցառումները՝*

1. Հայաստանի Հանրապետության 2023 թվականի երիտասարդական մայրաքաղաքի բացման արարողություն,
2. Մասնագիտական  կողմնորոշման արշավ՝ միջին մասնագիտական և բարձրագույն ուսումնական հաստատությունների ոլորտային մասնագետների ներգրավմամբ,
3. Գիտակոնֆերանս՝ «Բաց լաբորատորիաներ և Գիտության օրեր»
4. «Հայաստանի Հանրապետության 2024 թվականի երիտասարդական մայրաքաղաք» մրցույթի փորձագիտական գնահատման խմբի այցելությունների կազմակերպում «Հայաստանի Հանրապետության 2024 թվականի երիտասարդական մայրաքաղաք» մրցույթի հայտատու քաղաքներ՝ տեղերում ուսումնասիրությունների արդյունքում հայտերի փորձագիտական գնահատման նպատակով,
5. SMS քվեարկության կազմակերպում,
6. Հայաստանի Հանրապետության 2023 թվականի երիտասարդական մայրաքաղաքի փակման արարողություն։

**Բաղադրիչներ**

**Վերը թվարկած 1-ին, 4-րդ, 5-րդ և 6-րդ միջոցառումներն անհրաժեշտ է դրամաշնորհային հայտում և ֆինանսական նախահաշվում ներկայացնել՝ ներառելով հետևյալ պարտադիր բաղադրիչները.**

|  |  |
| --- | --- |
| Հայաստանի Հանրապետության 2023 թվականի երիտասարդական մայրաքաղաքի բացման արարողություն | * Մրցույթի հանձնաժողովի, փորձագիտական գնահատման խմբի անդամների տեղափոխում Մեծամոր քաղաք (ընդհանուր 20 մարդ) * Հավաստագրի տպագրություն * Համերգային / գեղարվեստական ծրագիր * գովազդային նյութեր (կրծքանշան, դրոշակ և այլն) * «Մեծամորը՝ Հայաստանի Հանապետության 2023 թվականի երիտասարդական մայրաքաղաք» տպագրությամբ roll-up բանների դիզայն և տպագրություն * 2-3 րոպե տևողությամբ հաշվետու տեսաֆիլմի պատրաստում և հանրայնացում |
| Հայաստանի Հանրապետության 2024 թվականի երիտասարդական մայրաքաղաք» մրցույթի փորձագիտական գնահատման խմբի այցելությունների կազմակերպում «Հայաստանի Հանրապետության 2024 թվականի երիտասարդական մայրաքաղաք» մրցույթի հայտատու քաղաքներ՝ տեղերում ուսումնասիրությունների արդյունքում հայտերի փորձագիտական գնահատման նպատակով | * Փորձագիտական խմբի առավելագույնը 5 անդամի ուղևորափոխադրում «Հայաստանի Հանրապետության 2024 թվականի երիտասարդական մայրաքաղաք» մրցույթի հայտատու քաղաքներ, կեցության (ըստ անհրաժեշտության) և սննդի կազմակերպում \*   **\* Հայտատու քաղաքները հայտնի կլինեն 2023 թվականի երրորդ եռամսյակում։ Այցերը տեղի կունենան մրցութային հանձնաժողովի կողմից հայտերի՝ կանոնակարգով սահմանված պահանջներին համապատասխանությունը ստուգելուց և գնահատելուց հետո։** |
| SMS քվեարկության կազմակերպում | * 20 օր տևողությամբ կարճ հաղորդագրությամբ (SMS) քվեարկության կազմակերպում , 1 SMS-ի արժեքը՝ առավելագույնը 50 դր. * կարճ հաղորդագրությամբ (SMS) քվեարկության մեկնարկը ազդարարող 20-30 վայրկյան տևողությամբ տեսահոլովակի պատրաստում և հանրայնացում * Հաղթող քաղաքի մասին պատմող տեսահոլովակի պատրաստում տարածում առցանց հարթակներով |
| Հայաստանի Հանրապետության 2023 թվականի երիտասարդական մայրաքաղաքի փակման արարողություն | * Մրցույթի հանձնաժողովի, փորձագիտական խմբի անդամների տեղափոխում Մեծամոր քաղաք (ընդհանուր 20 մարդ) * Համերգային / գեղարվեստական ծրագիր * Շնորհակալագրեր (15 հատ) * 3-4 րոպե տևողությամբ հաշվետու տեսաֆիլմի պատրաստում և հանրայնացում * գովազդային նյութեր (կրծքանշան, դրոշակ և այլն) |

Բացի նշված պարտադիր բացադրիչներից մասնակցի դրամաշնորհային ծրագիրը պետք է նախատեսի՝

* 8 հատ 3մ x 6մ չափսի պաստառ Մեծամորում և, ըստ անհրաժեշտության, հարակից բնակավայրերում տարբեր տեսարժան վայրերում փակցնելու համար։

Դրամաշնորհային ծրագրի «Միջոցառումներ» աղյուսակը պետք է պարունակի ծրագրի բոլոր միջոցառումները, ընդ որում՝ ոչ միայն բուն միջոցառումները, այլև դրանց նախորդող նախապատրաստական գործողությունները (օրինակ՝ դիզայն, տպագրություն, տեսա- և լուսանկարահանում, հանրայնացում), ինչպես նաև միջոցառումներին հաջորդող գործողությունները՝ ըստ անհրաժեշտության։ Միջոցառումների և գործողությունների նման բացվածքը թույլ կտա առավել համակարգված կազմակերպել և իրականացնել Ծրագիրը։

***Դրամաշնորհային ծրագրի իրականացումը***

Դրամաշնորհային ծրագիրը պետք է իրականացվի Մեծամորի համայնքապետարանի, Մրցույթի համահայտատու կազմակերպությունների պատասխանատուների հետ անմիջական մասնակցությամբ և համագործակցությամբ, ՀՀ ԿԳՄՍՆ համակարգմամբ։

***Դրամաշնորհային ծրագրի իրականացման ժամկետը․***

Դրամաշնորհային ծրագիրը պետք է իրականացվի 2023 թվականին ողջ տարվա ընթացքում։

***Դրամաշնորհային ծրագրի բյուջեն***

Դրամաշնորհային ծրագրի ֆինանսական նախահաշիվները կազմելիս՝ նկատի ունենալ, որ՝

* Փորձագիտական գնահատման խմբի անդամների աշխատանքը վճարովի է, ըստ այդմ նախահաշվում նախատեսել 5 փորձագետի վճար ողջ ծրագրի ընթացքում՝ նվազագույն աշխատավարձի չափով,
* 2024 թվականին Մրցույթի հայտատու քաղաքների վերաբերյալ տեղեկատվությունը հայտնի կլինի 2023 թվականի երրորդ եռամսյակում, ըստ այդմ, հաղթող կազմակերպության հետ կարող են կատարվել լրացուցիչ ճշգրտումներ ֆինանսական նախահաշվում։